فاریاب ولایتی ده توقنشو یوز بیرگن. محللی مسئول لر, خوف سیزلیک کوچ لری بیلن طالبان آره سیده خواجه سبز پوش اولسوال لیگی یولی ده یوز بیرگن توقنشو لر نتیجه سیده ۷ نفر طالب جان بیررایکن, ۱۰ کیشی نینگ ایسه یاره لنگن لیگی نی بیلدیردی. فاریاب ولایتی امنیه قوماندان لیگی نینگ امنیت آمری محمد نعیم اندرابی بوگون ایرته لب شیرین تگاب اولسوال لیگی گه باغلیق دشت فیض آباد منطقه سیده توقنشو یوز بیرگن لیگی نی بیلدیررایکن, جان بیرگن ۷ نفر طالب نینگ جسدی نینگ پولیس نینگ قولی گه توشگن لیگی و زخمی لری نی ایسه طالبان نینگ اوزی نینگ آلیب کیتگن لیگی نی معلوم قیلدی. امنیت آمری, جان بیرگن طالبان جنگری لری آره سیده شیرین تگاب ده فعالیت آلیب باریتگن طالب قوماندان لری دن بیری بولگن قاری جمال نینگ هم موجود ایکن لیگی نی بیلدیردی. اوشبو توقنشو لر نتیجه سیده ایککی پولیس نینگ هم یاره لنگن لیگی معلوم قیلیندی. طالبان نینگ یول نی یاپیب قویش گه حرکت ایتگن لیگی سببلی اوشبو توقنشو نینگ یوز بیرگن لیگی بیلدیریلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
